НП „КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“  за 2026 г.

МОДУЛ 2

Придобиване на допълнителна професионална квалификация (ПК) „учител по учебен предмет“ за учители, заети в системата на предучилищното и училищното образование, които формират част от годишната си норма преподавателска заетост по предмет, по който не са специалисти и придобиване на допълнителна професионална квалификация „Управление в образованието“ за новоназначени и други директори

ПРОЦЕДУРА ЗА ПОДБОР

I.	УСЛОВИЯ ЗА КАНДИДАТСТВАНЕ ЗА ПРИДОБИВАНЕ НА ДОПЪЛНИТЕЛНА ПРОФЕСИОНАЛНА КВАЛИФИКАЦИЯ „УЧИТЕЛ ПО…“
1.	Подаване на заявление по образец (Приложение №1) с приложени копия на документи по избор чрез:
· системата за сигурно електронно връчване на училището, в което работи кандидатът;
· писмо до официалната електронна поща на регионалното управление на образованието (РУО) на областта, в която работи кандидатът;
· център за административно обслужване РУО на областта, в която работи кандидатът 
2.	Необходими документи за кандидатстване:
· диплома за придобита образователно-квалификационна степен (ОКС) на висше образование „бакалавър“ или „магистър“ и съответната професионална квалификация и да заемат длъжност „учител по …“ 
· препис-извлечение от трудова книжка, доказващ професионален опит; 
· професионална автобиография; 
· мотивационно писмо; 
· сертификат по Общата европейска езикова рамка, ниво C1 - за учителите, кандидати за придобиване на допълнителна професионална квалификация „учител по чужд език“;
· подкрепящо писмо от настоящия работодател.
3.	Срок за подаване на заявлението към РУО до 20.06.2026 г.

II. УСЛОВИЯ ЗА КАНДИДАТСТВАНЕ ЗА ПРИДОБИВАНЕ НА ДОПЪЛНИТЕЛНА ПРОФЕСИОНАЛНА КВАЛИФИКАЦИЯ „УПРАВЛЕНИЕ В ОБРАЗОВАНИЕТО“:
1.	Подаване на заявление по образец (Приложение №1) с приложени копия на документи по избор чрез:
· системата за сигурно електронно връчване на училището, в което работи кандидатът;
· писмо до официалната електронна поща на регионалното управление на образованието (РУО) на областта, в която работи кандидатът;
· център за административно обслужване РУО на областта, в която работи кандидатът.
2. Необходими документи за кандидатстване:
· диплома за придобита образователно-квалификационна степен (ОКС) на висше образование „магистър“ и съответната професионална квалификация и да заемат длъжност „директор“; 
· препис-извлечение от трудова книжка, доказващ професионален опит; 
· мотивационно писмо;
· професионална автобиография; 
· подкрепящо писмо от настоящия работодател.


III.	ПОДБОР
Извършва от съответното РУО по критерии:
1. За придобиване на допълнителна професионална квалификация „учител по …“:
· Професионален опит като учител, да притежават висше образование от професионалните направления и специалности в съответствие с Приложение № 1 към чл. 10 на Наредба № 15/22.07.2019 г. относно изискванията за заемане на длъжностите „учител по…“
· Назначени са в училище на учителска длъжност с професионална квалификация „учител по…“ и формират част от годишната си норма преподавателска заетост по предмет, по който не са специалисти;
· Изпълняват норма преподавателска работа, като в рамките й или извън нея преподават по учебен предмет, по който не са специалисти, в същото или в друго училище или изпълняват норма преподавателска работа, като преподават като неспециалисти в повече от едно училище с приоритет за придобиване на допълнителна професионална квалификация учител по математика;
· За придобиване на допълнителна професионална квалификация „учител по религия“ - да имат висше образование в професионални направления: философия; история и археология;  педагогика на обучението по учебен предмет от всички специалности, включващи философия или история, начална училищна педагогика и назначени на длъжност като начални учители/ учители/ учител по философия/ учител по история/учител по история и цивилизации.
· Съгласие от директора на училището за включване в програмата на кандидата изразено чрез подкрепящо писмо или препоръка.
2. За придобиване на допълнителна професионална квалификация „Управление в образованието“ :
· Новоназначени директори (за учебната 2024/2025 г. и за учебната 2025/2026 г.) без допълнителна професионална квалификация „Управление в образованието“.
· Действащи директори без придобита допълнителна професионална квалификация „Управление в образованието“;
· Съгласие от работодателя за включване в програмата на кандидата изразено чрез подкрепящо писмо или препоръка.
Срок за изпращане на списъка с одобрените кандидати в МОН до 26.06.2026 г. 

IV. ВКЛЮЧВАНЕ НА УЧАСТНИЦИТЕ ЗА ОБУЧЕНИЕ ВЪВ ВИСШЕ УЧИЛИЩЕ.
1. Договор между участника, работодателя и МОН за придобиване на допълнителна професионална квалификация „учител по…“ и допълнителна професионална квалификация „Управление на образованието“.
2. Зачисляване във Висше училище.

